Α4-0090/96

Ψήφισμα επί της εκθέσεως της Επιτροπής για την αξιολόγηση του προγράμματος EURET (Ευρωπαϊκή Έρευνα στον τομέα των Μεταφορών) - Τελική έκθεση (COM(95)0450 - C4- 511/95.

To Ευρωπαϊκό Κοινοβούλιο,

- έχοντας υπόψη την έκθεση της Επιτροπής για την αξιολόγηση του προγράμματος EURET (Ευρωπαϊκή Έρευνα στον τομέα των Μεταφορών) - Τελική έκθεση (COM(95)0450 - C4-0511/95),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας καθώς και τις γνωμοδοτήσεις της Επιτροπής Προϋπολογισμών, της Επιτροπής Μεταφορών και Τουρισμού και της Επιτροπής Ελέγχου του Προϋπολογισμού

(Α4-0090/96),

Α. λαμβάνοντας υπόψη ότι η αξιολόγηση του προγράμματος EURET εκπονήθηκε καθυστερημένα,

Β. λαμβάνοντας υπόψη ότι η αξιολόγηση πραγματοποιήθηκε εντός πολύ περιορισμένου χρονικού διαστήματος,

Γ. λαμβάνοντας υπόψη η έκθεση αξιολόγησης της ομάδας εμπειρογνωμόνων δημοσιεύθηκε μόνο σε τρεις γλώσσες,

Δ. λαμβάνοντας υπόψη ότι η χρησιμοποιηθείσα μέθοδος αξιολόγησης καθιστά αδύνατη μία καθόλοκληρία εμπεριστατωμένη ανάλυση όλων των πτυχών της εκτέλεσης του προγράμματος,

Ε. λαμβάνοντας υπόψη ότι το πρόγραμμα EURET αποτέλεσε το πρώτο πρόγραμμα που εκπόνησαν τα ευρωπαϊκά θεσμικά όργανα όσον αφορά την έρευνα και την τεχνολογική ανάπτυξη στον τομέα των μεταφορών,

ΣΤ. λαμβάνοντας υπόψη ότι ο τομέας των μεταφορών είναι εκείνος που απαιτεί μια κατέξοχήν ευρωπαϊκή αντιμετώπιση και ότι επιπλέον είναι αποφασιστικής σημασίας η έρευνα και η αντίστοιχη εισαγωγή νέων τεχνικών και τεχνολογιών ώστε να επιλύονται τα υφιστάμενα προβλήματα,

1. εκφράζει τη λύπη του για τον τρόπο με τον οποίο εκπονήθηκε η τελική έκθεση του προγράμματος EURET[semigr ]

2. επισημαίνει ότι η καθυστέρηση της αξιολόγησης είχε ως συνέπεια να μην συμπεριληφθούν οι αναφερόμενες στο πρόγραμμα συστάσεις για την σχετική πολιτική ούτε στην κατάρτιση του 4ου Προγράμματος Πλαισίου, ούτε στην επεξεργασία του ειδικού προγράμματος Έρευνας και Τεχνολογικής Ανάπτυξης στον τομέα των μεταφορών (1994-1998)[semigr ]

3. φρονεί ότι στο μέλλον, για κάθε αξιολόγηση, θα πρέπει να καθορίζονται εκ των προτέρων σαφή κριτήρια και κατευθυντήριες γραμμές σχετικά με τις ακολουθητέες μεθόδους και διαδικασίες, συμπεριλαμβανομένων δεσμευτικών προθεσμιών[semigr ]

4. καλεί την Επιτροπή να εξηγήσει για ποιόν λόγο υπήρξε μόνο μερική παρουσίαση της χρηματοδότησης και να αναφέρει με ποιόν τρόπο κατένειμε τα επιπλέον 8 εκατομμύρια Ecu[semigr ]

5. καλεί την Επιτροπή να αναφέρει, λεπτομερώς, τα συγκεκριμένα μέτρα που ελήφθησαν προκειμένου να διασφαλισθεί ο συντονισμός με τις αντίστοιχες πρωτοβουλίες των κρατών μελών[semigr ]

6. καλεί την Επιτροπή να παράσχει λεπτομερέστερες και ακριβέστερες πληροφορίες σχετικά με τις δραστηριότητες των κρατών μελών, για να ελεγχθεί κατά πόσο η κοινοτική χρηματοδότηση είναι συμπληρωματική των εθνικών και δεν τις υποκαθιστά[semigr ]

7. καλεί την Επιτροπή να δώσει λεπτομερή στοιχεία σχετικά με τις δαπάνες λειτουργίας και διαχείρισης, τόσο για το πρόγραμμα EURET 90-94 όσο και για τη συνέχισή του στα πλαίσια του 4ου προγράμματος πλαισίου[semigr ]

8. καλεί την Επιτροπή να εξασφαλίσει ότι οι διατυπωθείσες και εγκριθείσες από την Ομάδα Εμπειρογνωμόνων συστάσεις θα ληφθούν υπόψη στην πολιτική Ε& ΤΑ για τον τομέα των μεταφορών, τόσο αυτήν που εφαρμόζεται για μέσα που χρησιμοποιούνται ήδη όσο γι'αυτά που θα τεθούν στο μέλλον σε εφαρμογή, για το 4ο και 5ο πρόγραμμα-πλαίσιο και να ενημερωθεί και να κληθεί να γνωμοδοτήσει το Κοινοβούλιο πριν από το τέλος του 4ου προγράμματος- πλαισίου, για την ενσωμάτωση στο πρόγραμμα αυτό των συστάσεων όσον αφορά την αξιολόγηση και των πορισμάτων τους[semigr ]

9. δράττεται της ευκαιρίας για να επισημάνει σαφώς, για μια ακόμη φορά, την προσοχή για τη σημασία που έχουν η Έρευνα και η Τεχνολογική Ανάπτυξη στον Τομέα των Μεταφορών[semigr ]

10. καλεί την Επιτροπή, προτού ξεκινήσει τον σχεδιασμό του πέμπτου προγράμματος πλαισίου έρευνας να προβεί σε εκ των υστέρων αξιολόγηση (ex post), αναλύοντας τους λόγους για τους οποίου δεν προχώρησε η υλοποίηση των τριών συνδυασμένων δράσεων[semigr ] καλεί εξάλλου την Επιτροπή να αξιολογήσει όλες τις δραστηριότητες έρευνας στον τομέα των μεταφορών, που μπορούν να χρησιμοποιηθούν για τον σχεδιασμό του πέμπτου προγράμματος πλαισίου έρευνας[semigr ]

11. υπογραμμίζει τη σημαντική συνδρομή που μπορεί να παράσχει η Ε& ΤΑ στην αποτελεσματική λειτουργία των Ευρωπαϊκών Μεταφορών προωθώντας την ανταπόκριση και τη διαλειτουργικότητα μεταξύ των υποδομών των μεταφορών[semigr ]

12. υπογραμμίζει τη σημαντική συνδρομή που μπορεί να παράσχει η Ε& ΤΑ στην ανάπτυξη φιλικής προς το περιβάλλον τεχνολογίας στον τομέα των μεταφορών[semigr ]

13. τονίζει τη σημασία που έχει η ολοκλήρωση των μεταφορικών συστημάτων για μια χρονικά βιώσιμη κινητικότητα η οποία θα πρέπει να αποτελέσει τον μελλοντικό στόχο της κοινής πολιτικής των μεταφορών και για την οποία τα μέτρα της νυν εφαρμοζόμενης πολιτικής έχουν αποδειχθεί ανεπαρκή[semigr ]

14. τονίζει ότι είναι αναγκαίο να αιτιολογηθούν λεπτομερώς και να προσδιορισθούν επακριβώς οι δραστηριότητες των task forces για την έρευνα στον τομέα των μεταφορών[semigr ]

15. απαιτεί όπως, κατά τις μελλοντικές αξιολογήσεις, μεταφράζονται πλήρως σε όλες τις επίσημες γλώσσες της Ευρωπαϊκής Ένωσης οι εκθέσεις αξιολόγησης[semigr ]

16. διαπιστώνει ότι οι διαπάνες διαχείρισης (13%) υπήρξαν πολύ υψηλές[semigr ]

17. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.